Cubana de Aviación let 455
<s>Cubana de Aviaciónov let 455 je bio kubanski avionski let iz Barbadosa na Jamajku koji je srušen 6. 10. 1976. godine usred terorističkog bombaškog napada.</s><s>Svih 48 putnika i 25 članova posade su izgubili svoje živote kada je došlo do eksplozije u avionu marke Douglas DC-8-40; korišteni eksplozivi su različito identificirani kao dinamit ili C-4.</s>

<s>Dostupni dokazi su inkriminirali nekoliko antikastrovskih kubanskih emigranata povezanih s CIA-om te članove venezuelanske tajne policije DISIP-a.</s><s>Nakon što je Kuba promptno optužila Sjedinjene Države za upletenost u rušenje, došlo je do značajnih političkih trzavica usred Hladnog rata.</s><s>Dokumenti koje je CIA objavila 2005. godine otkrivaju kako je agencija već u lipnju 1976. godine imala čvrste dokaze o planovima kubanskih emigranata za napad na kubanski avion.</s><s>Bivši CIA-jin operativac Luis Posada Carriles otkrio je mnoge detalje o napadu u svojoj knjizi Caminos del Guerrero, međutim je negirao bilo kakve teze o američkom sudjelovanju.</s>

<s>Ukupno četvocira muškaraca su uhapšeni zbog napada, a suđenje je održano u Venezueli.</s><s>Freddy Lugo i Hernán Ricardo Lozano su osuđeni na 20 godina zatvora dok je Orlando Bosch oslobođen optužbi, nakon čega se preselio u Miami, FL, gdje je preminuo 2011. godine.</s><s>Luis Posada Carriles je bio pritvoren osam godina, čekajući konačnu odluku, međutim je uspio pobjeći.</s><s>Kasnije je otišao u Sjedinjene Države, gdje je pritvoren zbog ilegalnog prelaska granice, ali je konačno pušten 2007. godine.</s>

<s>Izvori</s>

<s>1976
Teroristički napadi na Kubi
Avionske nesreće
Historija Barbadosa
Karipsko more
Hladni rat</s>

